**Hapet thirrja për mobilitet stafi të UPT-së,**

**në kuadër të Programit Erasmus+ KA107**

**në Universitetin e Urbinos, Itali.**

Në kuadër bashkëpunimit midis Universitetit Politeknik të Tiranës dhe UNIMED – Unioni i Universiteteve Mesdhetare, koordinator i konsorciumit COMMO dhe në zbatim të Programit Erasmus+ KA107, (Projekti Nr. 2020-1-IT02-KA107-078721), publikohet thirrja për mobilitet për mësimdhënie për stafin e Universitetit Politeknik të Tiranës në Universitetin e Urbinos, Itali.

# Lloji i mobilitetit përfshin: Shkëmbimin e stafit për mësimdhënie.

**Kohëzagjatja e bursës:** 5 ditë + 2 ditë udhëtim

(Semestri i parë: Tetor 2022 – Shkurt 2023; Semestri i dytë: Mars 2023 – Korrik 2023)

**Numri total i stafit**: 1

Aplikanti do të përzgjidhet nga universiteti i tij i origjinës (UPT). Pas përzgjedhjes, aplikanti do të kontaktohet nga UNIMED, universiteti dërgues (UPT) dhe universiteti pritës (University of Urbino) për informacione të mëtejshme.

**Dokumentat e nevojshme për aplikim:**

Dokumentat për paraqitjen e aplikimit do të dërgohen në një skedar të vetëm PDF, pranë Drejtorisë së Komunikimit dhe Koordinimit në UPT, në adresat: abeqo@upt.al / rkodra@upt.al dhe sipas renditjes:

* Kopje e pasaportës (Me afat të paktën 3 muaj nga data e kthimit nga vendi);
* Certifikatë që vërteton njohjen e gjuhës angleze dhe/ose italiane, (niveli minimal B2);
* Curriculum Vitae (maksimumi 4 faqe);
* Aprovim nga titullari i njësisë ku aplikanti bën pjesë, në lidhje me planin e mobilitetit (Mobility for Teaching – STA) dhe periudhën e propozuar për mobilitet.

***Afati për aplikim: Deri më 15 shtator 2022.***

Aplikantët do të përzgjidhen deri më 26 shtator 2022.